বাংলাদেশে বিহারী মুসলিম সংখ্যালঘু (আটকে পড়া পাকিস্তানি নামেও পরিচিত) ১৯৭১ সালের বাংলাদেশ মুক্তিযুদ্ধের (পাকিস্তানে গৃহযুদ্ধ বলা হয়) সময় ও পরে নির্যাতনের এবং ব্যাপক বৈষম্য শিকার হন। ১৯৪৭-এ পাকিস্তান রাষ্ট্র সৃষ্টি হওয়ার পর ভারতের বিহার অঞ্চল থেকে স্থানীয় উর্দুভাষী মুসলিমদের একটি অনেক বড় অংশ পাকিস্তানের তৎকালীন পূর্বাঞ্চলীয় প্রদেশ পূর্ব পাকিস্তানে (বর্তমান বাংলাদেশে) আসে। সাধারণভাবে এদেরকেই বিহারী বলা হয়ে থাকে। তৎকালীন পাকিস্তান সরকারের করা ষাটের দশকের শেষাংশে পরিচালিত এক জরিপে দেখা গেছে, পূর্ব পাকিস্তানে আসা উর্দুভাষী বিহারীর সংখ্যা ২০ লক্ষ। পূর্ব পাকিস্তানের স্থানীয় মানুষের ভাষা ছিল বাংলা। সাংস্কৃতিক ভিন্নতাও ছিল। ফলে সব মিলিয়ে এই কয়েক লক্ষ লোকের আগমন পূর্ব পাকিস্তানের বাঙ্গালীদের কাছে আগন্তুকের মত ছিল। বিহারীরা জাতিগত উর্দুভাষী ছিলেন এবং মূলত পাকিস্তানপন্থী অবস্থান বজায় রাখেন, পাকিস্তান সশস্ত্র বাহিনীকে সমর্থন করেন এবং বাংলাদেশের স্বাধীনতা ও বাংলা ভাষা আন্দোলনের বিরোধিতা করেন। বিহারীরা বাঙালি জনতা এবং মিলিশিয়াদের কাছ থেকে প্রতিশোধের সম্মুখীন হয় এবং ১০০০ থেকে ১৫০,০০০ নিহত হয়। বিহারী প্রতিনিধিদের দাবি ৫০০,০০০ বিহারী নিহত হয়।